CELEX: 62008FN0104
Language: mt
Date: 2008-12-30 00:00:00
Title: Kawża F-104/08: Rikors ippreżentat fit- 30 ta' Diċembru 2008 — Angelidis vs Il-Parlament

21.2.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 44/77
            
         Rikors ippreżentat fit-30 ta' Diċembru 2008 — Angelidis vs Il-Parlament
   (Kawża F-104/08)
   (2009/C 44/140)
   Lingwa tal-kawża: Il-Franċiż
   Partijiet
   
      Rikorrent: Angel Angelidis (Lussemburgu, il-Lussemburgu) (rappreżentant: E. Boigelot, avukat)
   
      Konvenut: Il-Parlament Ewropew
   Suġġett u deskrizzjoni tal-kawża
   Minn naħa, l-annulament tal-avviż ta' pożizzjoni vakanti Nru 12564 adottat mill-President tal-Parlament Ewropew, tas-26 ta' Frar 2008, dwar il-pożizzjoni ta' Direttur tad-Direttorat Ġenerali għall-Politka Interna tal-Unjoni — Direttorat D Affarijiet Baġitarji, kif ukoll tal-proċedura ta' reklutaġġ mibdija b'dan l-avviż. Min-naħa l-oħra, id-deċiżjoni li tiġi miċħuda l-kadidatura tar-rikorrent għall-pożizzjoni ta' Direttur tal-Affarijiet Baġitarji tad-Direttorat Ġenerali għall-Politika Interna u li jiġi maħtur għal din l-istess kariga kandidat ieħor. Fl-aħħar nett, it-talba għall-kumpens għad-dannu morali u materjali mġarrab mir-rikorrent u għall-ħatra tiegħu għall-grad ta' Direttur “ad personam”
   Talbiet tar-rikorrenti
   
               —
            
            
               jannulla d-deċiżjoni tal-Awtorità tal-Ħatra tat-23 ta' Settembru 2008 u għalhekk l-avviż ta' pożizzjoni vakanti Nru 12564 adottat mill-President tal-Parlament Ewropew, tas-26 ta' Frar 2008, dwar il-pożizzjoni ta' Direttur tad-Direttorat Ġenerali għall-Politika Interna tal-Unjoni — Direttorat D Affarijiet Baġitarji;
            
         
               —
            
            
               għalhekk, jannulla l-proċedura ta' reklutaġġ mibdija minn dan l-avviż permezz ta' trasferiment jew ta' promozzjoni;
            
         
               —
            
            
               jannulla d-deċiżjoni tal-Awtorità tal-Ħatra tal-21 ta' Novembru 2008 dwar il-ħatra tad-Direttur tal-Affarijiet Baġitarji tad-Direttorat Ġenerali għall-Politika Interna, kif ukoll id-deċiżjoni li tiġi miċħuda l-kandidatura tar-rikorrent għal din l-istess pożizzjoni;
            
         
               —
            
            
               jikkundanna lill-konvenut għall-ħlas ta' kumpens għad-dannu morali u materjali, u kif ukoll għall-ħsara għall-karriera tar-rikorrent li huwa jevalwa, b'riżerva għal tkabbir jew tnaqqis fl-ammont matul il-proċedura, kollox inkluż, bħala EUR 25 000, u dan, meta jiġu kkunsidrati b'mod partikolari l-eżekuzzjoni b'mod żbaljat tas-sentenza tal-Qorti tal-Prim'Istanza tat-13 ta' Settembru 2007, il-konstatazzjoni ta' abbuż gravi ta' poter u l-kundizzjonijiet li fihom saret din il-ħatra l-ġdida kkontestata;
            
         
               —
            
            
               fi kwalunkwe każ jew għall-inqas, jagħti lir-rikorrent il-grad ta' Direttur “ad personam” minħabba d-dannu gravi li ġarrab għall-karriera tiegħu sa fejn il-Parlament inġustament ċaħħdu milli jinħatar għal grad ogħla;
            
         
               —
            
            
               jikkundanna lill-Parlament Ewropew għall-ispejjeż.